חסרי בושה
דמויות

| שחקן | דמות | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 | עונות> 9 | עונות> 10 | עונות> 11 |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ויליאם ה. מייסי | פרנק גלאגר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |
| אמי רוסום | פיונה גלאגר | ראשי | ראשי | ראשי | ראשי | ראשי | ראשי | ראשי | ראשי | ראשי |  |  |  |
| ג'רמי אלן וייט | פיליפ "ליפ" גלאגר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |
| קמרון מונאהן | איאן גלאגר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |
| אמה קני | דבי גלאגר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |
| איתן קטקוסקי | קארל גלאגר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |
| שאנולה המפטון | ורוניקה פישר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |
| סטיב האווי | קווין בול | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי |  |
| נואל פישר | מיקי מילקוביץ' | חוזר | חוזר | ראשי | ראשי | ראשי | אורח | אורח |  | אורח | ראשי | ראשי |  |
| ג'ואן קיוזאק | שילה ג'קסון | ראשי | ראשי | ראשי | ראשי | ראשי |  |  |  |  |  |  |  |
| ג'סטין צ'טווין | סטיב וילטון/ג'ימי לישמן/ג׳ק | ראשי | ראשי | ראשי | אורח | חוזר |  |  |  |  |  |  |  |
| לורה סלייד ויגינס | קארן ג'קסון | ראשי | ראשי | חוזר |  |  |  |  |  |  |  |  |  |
| ג'יין לוי (עונה 1) אמה גרינוול (עונה 2–הווה) | מנדי מילקוביץ' | חוזר | חוזר | ראשי | ראשי | אורח | אורח |  |  |  |  |  |  |
| זאק מקגוואן | ג'וֹדי סילברמן |  | חוזר | ראשי |  |  |  |  |  |  |  |  |  |
| ג'ייק מקדורמן | מייק פראט |  |  | חוזר | ראשי |  |  |  |  |  |  |  |  |
| אמילי ברגל | סאמי סלוט |  |  |  | חוזר | ראשי |  |  |  |  |  |  |  |
| איזידורה גורשטר | סווטלנה פישר |  |  | אורח | חוזר | חוזר | חוזר | ראשי | ראשי |  |  |  |  |
| כריסטיאן איזאיה | ליאם גלאגר | חוזר | חוזר | חוזר | חוזר | חוזר | חוזר | חוזר | חוזר | ראשי | ראשי | ראשי |  |
| ריצ'רד פלאד | פרד קלוג |  |  |  |  |  |  |  | חוזר | ראשי |  |  |  |
| קייט מיינר | תמי טאמיאטי |  |  |  |  |  |  |  |  | חוזר | ראשי | ראשי |  |
פרנק גלאגר (ויליאם ה. מייסי): אב לשישה ילדים. פרנק הוא אלכוהוליסט, מכור לסמים וחסר נקיפות מצפון שחי על חשבון אחרים ומסתמך על גנבה ומזימות כדי לשרוד. אביהם הביולוגי של פיונה, ליפ, דבי, קארל וליאם, אולם לא של איאן. מקדיש מעט מאוד תשומת לב לילדיו, אך מסוגל להראות סימני אהדה ואכפתיות ברגעים קשים. מטיף בצורה אנוכית על בעיות חברתיות ופוליטיות, אך באותה עת מעביר את זמנו בתכנון מזימות לרמות את המערכת ולנצל אחרים כדי להשיג כסף. בהמשך הסדרה נודע לפרנק שמוטב ויפסיק לשתות מכיוון שהכבד שלו מתחיל להרקב. פרנק כמעט מת עקב כך, אך נמצא לו כבד חדש והוא ניצל. במהלך עונה 11, מתמכר לסם אוקסי ומאובחן עם דמנציה כתוצאה משתיית יתר של אלכוהול. בפרק האחרון, נפטר כתוצאה ממחלת הקורונה.
פיונה גלאגר (אמי רוסום) (עונות 1–9): הבת הבכורה למשפחת גלאגר והפרוטגוניסטית של הסדרה. מרבית האחריות לגידול הילדים נופלת על כתפיה, מה שאילץ אותה לנשור מהלימודים בנערותה. עובדת במספר עבודות מזדמנות בשכר נמוך כדי לפרנס את חמשת אחיה. אף על פי שרוב הזמן היא לחוצה ומותשת מתוקף אחריותה, היא מטפלת במשפחתה באכפתיות. חסרת אנוכיות שצריכה לקבל תזכורת מדי פעם לטפל גם בעצמה. במשך הסדרה ניהלה מערכת יחסים משמעותית עם ג'ימי לישמן, שאותו הכירה בהתחלה בשם סטיב. היא נכנסה להריון שלא ידוע ממי, ועשתה הפלה. בסוף העונה השישית כמעט נישאה לשון, אך פרנק הגיע לטקס וסיפר על כך ששון עדיין משתמש בסמים מול פיונה ולכן פיונה לא נישאה לו. עוזבת בסוף עונה 9.
מיקי מילקוביץ׳ (נואל פישר): נער בעייתי, שבהתחלת הסדרה שנא את איאן ואף רדף אותו, אך לאחר ששכבו התחילה ביניהם מערכת יחסים בעייתית אשר כללה פרידות וחזרות רבות ואף אהב את איאן מאוד ודאג לו. נישא לזונה והביא איתה ילד אך יצא מהארון מול אביו הפרימיטיבי בשביל איאן. עזב וחזר מספר פעמים. בסוף העונה העשירית התחתן עם איאן.
ג'ימי לישמן (ג'סטין צ'טווין) (עונות 1–3, אורח בעונות 4–5): ידוע גם בשמות סטיב וג'ק. בחור צעיר שאובססיבי לפיונה מבחינה רומנטית ומסוגל להרחיק לכת בניסיון לזכות בליבה. מחזיק ברשותו דברי ערך ומפזר כספים בצורה נדיבה – דבר אותו פיונה לא רואה בעין יפה עד שהיא מגלה שהוא למעשה גונב מכוניות למחייתו. מתגלה בהמשך ששמו האמיתי הוא ג'ימי ושהוא בן למשפחה אמידה ואינו רוצה שום קשר אליה. במהלך הסדרה הוא נעלם כמה פעמים וחוזר לפיונה שוב ושוב.
פיליפ "ליפ" גלאגר (ג'רמי אלן וייט): הבן השני למשפחת גלאגר. והנבון ביותר מבחינה אקדמית. היה תלמיד מצטיין במשך כל לימודי התיכון שלו ומשתמש בחוכמתו כדי להשיג כסף. למרות האינטליגנציה הגבוהה שלו, התנהגותו החברתית היא הפוכה לגמרי; הוא מעשן סיגריות ומריחואנה, שותה אלכוהול, חובב יחסי מין מזדמנים ואף גונב כלי רכב. לליפ יש מספר מערכות יחסים משמעותיות לאורך הסדרה, הכוללות את קארן ג'קסון ומנדי מילקוביץ, שהשיגה עבורו מלגה לאוניברסיטה. אחרי שליפ מגלה שמנדי דרסה את קארן עם מכוניתה וגרמה לה נזק מוחי, הוא נפרד ממנה. במהלך שהותו באוניברסיטה, הוא מנהל רומן עם המרצה שלו, אך זה נגמר כשתמונת עירום שלה הופצה ברשת והאוניברסיטה גילתה על הקשר ביניהם. הוא משתכר ומסולק מהקולג'. לאחר מכן הוא מתחיל לעבוד במוסך ומתחיל להתמכר לאלכוהול, לאחר זמן מה הוא מבין שיש לו בעיה והולך לגמילה, זמן מה אחרי שהוא נגמל מאלכוהול הוא שוכב עם מישהי בשם טמי בחתונה, והיא נענתה להריון, העונה העשירית מספרת על הקשיים שלהם להיות הורים לאחר מכן שליפ קונה בית בלי הסכמתה של תמי היא עוזבת אותו ולקחת את התינוק שלהם, בסוף העונה הם נפגשים מחדש בחתונה של איאן ומיקי והיא חוזרת אליו.
איאן גלאגר (קמרון מונאהן): הבן השלישי למשפחת גלאגר. אינו בנו הביולוגי של פרנק אך לוקח חלק חיוני בנטל המשפחה ומשתתף בעתודה צבאית. נער הומוסקסואל שמשתף מעטים מבני משפחתו ומכריו בסוד. כשהוא עדיין מתחת לגיל ההסכמה, הוא מתגייס לצבא ונרשם תחת שמו של ליפ. מאובחן כסובל מהפרעה דו-קוטבית, אותה מחלת נפש ממנה סובלת מוניקה, אם המשפחה. היו לו מספר מערכות יחסים לאורך הסדרה והמשמעותית מביניהן עם מיקי מילקוביץ', אך הוא נפרד ממנו בסוף העונה החמישית. בעונה השישית הוא מפתח מערכת יחסים עם כבאי, ובעקבות כך, הוא מחליט להיות פרמדיק. לאחר מכן מפתח מערכת יחסים עם טרנסג'נדר בשם טרוור ובהמשך הוא נפרד ממנו לאחר שאיאן בוגד בו עם מיקי. מתחתן עם מיקי בעונה 10.
דבי גלאגר (אמה קני): הבת האמצעית למשפחת גלאגר. מופנמת וחכמה יחסית לבני גילה, שמנסה להרשים ולחפות על אחרים אף על פי שהיא מושפעת מהתרבות הפוגענית של משפחתה. התנהגותה מאופקת בניגוד להתנהגות החוצפנית וחסרת הזהירות של אחיה. בוגרת לגילה ולפיכך אינה מסוגלת ליצור קשרים חברתיים עם בני גילה. מודעת היטב לחזותה החיצונית חסרת החן. בשלבי בגרותה, היא הופכת למרדנית יותר, חסרת כבוד וחשאית שמנסה למצוא לעצמה חבר ולאבד את בתוליה. בעונה החמישית נכנסה להריון ומחליטה לא לבצע הפלה, למרות דרישתה של פיונה. מפתחת בסוף עונה 10 מערכת יחסים עם בת דודתו של מיקי.
קארל גלאגר (איתן קטקוסקי): החמישי לבני משפחת גלאגר. חולק בחדר יחד עם אחיו ליפ ואיאן. לרוב הוא נקלע לצרות בבית הספר משום שנטפל לילדים אחרים ואינו מציית לחוקים. מציג מספר נטיות פסיכופתיות כמו השחתת צעצועיו והריגת חיות תועות. הקשר שלו עם פרנק מתהדק לאחר שפרנק משכנע אותו שהוא חולה במחלת הסרטן (אחת ממזימותיו של פרנק, שלאחריה קארל "נרפא" באורח פלא), וקארל עוזר לו להשתכן בקרונוע החונה מחוץ לביתם אחרי שפרנק נזרק מהבית בשל התנהגותו. בעונה החמישית מוכר סמים, נתפס, ומרצה עונש בבית סוהר לנערים. לאחר שמשתחרר מבית הסוהר לנערים, מחליט לעזוב את הסמים, ומתחיל למכור אקדחים בבית הספר. הוא יוצא עם דומיניק מבית ספרו ובעקבות אביה הוא רוצה להיות שוטר. בהמשך הולך ללמוד בפנימייה צבאית ומתחתן עם נערה בשם קסידי לאחר שהיא מאיימת להפרד ממנו אם יחזור לפנימייה ולא יתחתן איתה. עובד במשטרה כשוטר בתלמדות.
ליאם גלאגר (ברנן קיין ג'ונסון ובלייק אלכסנדר ג'ונסון): הצעיר ביותר במשפחת גלאגר (פעוט בתחילת הסדרה). כהה עור, אף על פי ששני הוריו לבנים. כל המשפחה מגלה כלפיו רגישות אף על פי שהוא מעוכב התפתחותית מבחינת תקשורת והבעת רגשות. בעונה הרביעית, ליאם מעכל בטעות קוקאין ומאושפז בבית החולים. נודע למשפחתו שייתכן ולליאם יש נזק מוחי בשל כך. פרנק מכניס אותו לבית ספר פרטי והקשר בין השניים מתהדק.
ורוניקה פישר (שאנולה המפטון): שכנתם של בני משפחת גלאגר וחברתה הטובה ביותר של פיונה. לה ולקווין יש מערכת יחסים קבועה. הייתה לה קריירה בתחום הרפואה עד אשר פוטרה בשל גנבת תרופות. עובדת למחייתה כנערת מצלמת רשת ומטפלת בבית אבות. בסוף העונה הרביעית, ורוניקה יולדת זוג תאומות. אמה קרול ובן זוגה קווין מקיימים יחסי מין בהסכמתה, וזאת לאחר שוורוניקה האמינה שאינה יכולה להביא ילדים לעולם. כאשר אמה נקשרת לתינוק באופן רגשי, ורוניקה מסכימה לוותר עליו לטובתה. בעונה השישית מתחברת מאוד לסווטלנה, מהגרת לא חוקית מרוסיה, ומחליטה להנשא לה על מנת שתישאר במדינה. וי מתחילה להתאהב בה לאחר ששכבו כמה פעמים, ומנהלת מערכת יחסים משולשת עם סווטלנה וקווין. בהמשך העונה סווטלנה גורמת להם לחשוב שהם חותמים על טופסי אימוץ אך למעשה מדובר טופס ויתור על "האליבי" והם נפרדים. ביום חתונתם של מיקי ואיאן, קווין מציע לה נישואים לאחר שחקרה אותו בנוגע לכסף שהוא מסתיר בבר.
קווין בול (סטיב האווי): שכנם וחברם הקרוב של בני משפחת גלאגר. מוזג בבר "האליבי", שמקבל אותו בירושה מבעליו הקודמים שהחשיב אותו כבן. מנהל מערכת יחסים קבועה עם ורוניקה אף על פי שטכנית הוא עדיין נשוי לאחרת. דיסלקט שגדל במספר משפחות אומנה. כדי לשמור על הבר מפני פשיטת רגל, נכנס קווין לשותפות עסקית עם מיקי מילקוביץ'.
שילה ג'קסון (ג'ואן קיוזאק) (עונות 1–4, אורחת בעונה 5): אמה של קארן ואלמנתו של אדי. אגורפובית וגרמופובית אשר פיתחה את התסמינים כשקארן הייתה צעירה וניסתה להתגבר עליהם במשך השנים. אדם אכפתי וחביב, אם כי קלילת מחשבה מעט. פרנק התגורר תקופה בביתה במהלכה השניים יצאו. לאחר שביתה נהרס בעקבות פיצוץ מבשלת הבירה שפתח בו פרנק, היא גונבת קרוואן ממונע ונוסעת לטייל בעולם.
קארן ג'קסון (לורה סלייד ויגינס) (עונה 1, אורחת בעונה 2): בתה של שילה ג'קסון, נערה מרדנית ומכורה ליחסי מין. ניהלה מערכת יחסים משמעותית עם ליפ גלאגר. במהלך הסדרה פוגשת את ג'ודי במכורים אנונימיים לסקס, והם מחליטים להתחתן. היא זורקת את ג'ודי מכיוון שאנס אותה במהלך הנישואים שלהם, ואמה ניהלה מערכת יחסים איתו לאחר מכן. היא יולדת ילד עם תסמונת דאון ולא רוצה בו, לכן אמה מחליטה לאמץ אותו ובעקבות כך היא עוזבת את הבית. כשהיא חוזרת, היא נדרסת על ידי מנדי מילקוביץ'. בעקבות תהליך השיקום שלה, היא וג'ודי עוזבים למקום שתוכל לקבל בו שיקום יותר טוב.